Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section:  a nevelési-oktatási intézmények működéséről szóló 11/1994. (VI. 8.) MKM rendelet.
Paragraph Index: 74

3. Követelmények A szükséges kompetenciák megléte felel meg a követelményeknek. A NAT 2003 szellemében a kánonszerű követelmény megfogalmazás helyett inkább az összefüggésekre helyezi a hangsúlyt a szakképzést előkészítő évfolyam követelményrendszere. Ezen az úgynevezett „második szinten” találhatjuk azokat a tartalmakat, amelyek több téma együttesét, csomópontjait jelentik: jelen esetben a szakmacsoportokra jellemző bemeneti kompetenciák meghatározását és tartalmait. A kompetenciatáblázat a kompetenciák két nagy csoportját öleli fel:  az általános (alap/kulcs)kompetenciákat (A),  és a szakmacsoportra jellemző speciális (szakmai) kompetenciákat (S). A kompetencia alapú moduláris képzésnek megfelelően a modulok kompetenciáinak teljesítésében határozható meg a követelményrendszer. A befejezett modulokat dokumentálja a tanári teljesítménymérő lapok összessége alapján kiállított – a modulok elvégzését igazoló – szakiskolai bizonyítvány. 2006/79/II. szám A kompetenciák részletes felsorolása a moduláris, projekt alapú tanulási útmutatókban találhatók. A moduláris projekt alapú tanulási útmutatók tartalmazzák részletesen többek között a mérendő és a fejlesztendő/kapcsolódó kompetenciák megnevezését, valamint a kompetenciákat rögzítő és mérő tanári teljesítményértékelő lapokat. Az egyes modulok előfeltételeket is meghatározhatnak, mint belépési követelményt, pl. más modul elvégzését. Az előfeltételek megfogalmazása az útmutató fedőlapján is szerepel „projektfeladatok kompetenciakövetelményei/részcélok” elnevezéssel, valamint a produktum is meghatározott a részletes projektmunkatervben „A teljesítés kritériuma” oszlopban. (lásd részletesen: Modulleírások) Ezek a „követelményjellegű” elemei a pedagógiai rendszernek. Szerves részét képezik a tantervnek. A jelenlegi és a fejlesztés alatt álló tantervi rendszer szintjén igazodnak a szakképző évfolyamok követelményeihez, a szakmacsoportokban szereplő szakmák kimeneti követelményeihez, valamint a munkaerőpiac gazdasági szereplőinek elvárásaihoz, a korszerű, gyakorlatorientált szakképzés szellemében.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes